CELEX: E2019P0013
Language: sk
Date: 2019-12-18 00:00:00
Title: Žiadosť o poradné stanovisko Súdu EZVO podaná 18. decembra 2019 Výborom pre sťažnosti v oblasti verejného obstarávania vo veci Hrabðbraut ehf./Mennings- og mentningaráðuneytið, Verzluarskóli Íslands ses., Tækniskólinn ehf., a Menntail Borgartjarðar ehf. (Vec E-13/19) 2020/C 110/10

2.4.2020   
            
            
               SK
            
            
               Úradný vestník Európskej únie
            
            
               C 110/11
            
         
      Žiadosť o poradné stanovisko Súdu EZVO podaná 18. decembra 2019 Výborom pre sťažnosti v oblasti verejného obstarávania vo veci Hrabðbraut ehf./Mennings- og mentningaráðuneytið, Verzluarskóli Íslands ses., Tækniskólinn ehf., a Menntail Borgartjarðar ehf.
      (Vec E-13/19)
      (2020/C 110/10)
      Žiadosťou z 18. decembra 2019, ktorá bola doručená na podateľňu Súdu EZVO 23. decembra 2019, Výbor pre sťažnosti v oblasti verejného obstarávania (kærunrubruðsmála), požiadal Súd EZVO vo veci Hrabðbraut ehf./Menningaráraráðuneytið, Verzluarskóli Íslands., Tækniskólinn ehf., a Menntail Borgartjarðar ehf. o poradné stanovisko k týmto otázkam:
      
                  1.
               
               
                  Považuje sa za verejnú zákazku na služby v zmysle smernice 2014/24/EÚ (pozri najmä článok 2 ods. 9) zmluva, ktorú ministerstvo uzavrie so subjektom, ktorý má licenciu na poskytovanie vyššieho sekundárneho vzdelávania, na základe ktorej sa tento subjekt zaväzuje poskytnúť žiakom a učiteľom služby a zariadenia, ktoré sú bežné pri vyššom sekundárnom vzdelávaní a v ktorej sa stanovuje poskytovanie finančných príspevkov?
               
            
                  2.
               
               
                  Predstavujú služby typu opísaného v otázke 1 sociálne služby alebo iné osobitné služby v zmysle článku 74 smernice 2014/24/EÚ, a ak áno, mali by sa v súvislosti s týmto režimom obstarávania uplatňovať ustanovenia kapitoly I hlavy III smernice?
               
            
                  3.
               
               
                  Má pre vyriešenie otázok č. 1 a 2 význam, či je protihodnota príslušných služieb stanovená v rozpočtových právnych predpisoch islandského parlamentu alebo v súlade s rozhodnutím ministra na základe platných vnútroštátnych právnych predpisov a pravidiel?
               
            
                  4.
               
               
                  Je minister školstva, vedy a kultúry povinný uplatniť postup verejného obstarávania založený na smernici 2014/24/EÚ v súvislosti s obstarávaním služieb zahŕňajúcich prevádzku škôl a poskytovanie vyššieho sekundárneho vzdelávania za protiplnenie v podobe finančných príspevkov?